CELEX: 62008CN0232
Language: fi
Date: 2008-05-29 00:00:00
Title: Asia C-232/08: Kanne 29.5.2008 — Euroopan yhteisöjen komissio v. Alankomaiden kuningaskunta

15.8.2008   
            
            
               FI
            
            
               Euroopan unionin virallinen lehti
            
            
               C 209/25
            
         Kanne 29.5.2008 — Euroopan yhteisöjen komissio v. Alankomaiden kuningaskunta
   (Asia C-232/08)
   (2008/C 209/37)
   Oikeudenkäyntikieli: hollanti
   Asianosaiset
   
      Kantaja: Euroopan yhteisöjen komissio (asiamiehet T. van Rijn ja K. Banks)
   
      Vastaaja: Alankomaiden kuningaskunta
   Vaatimukset
   
               —
            
            
               Todetaan, että Alankomaiden kuningaskunta ei ole noudattanut asetuksen (EY) N:o 2371/2002 (1) 23 artiklan ja asetuksen (ETY) (N:o) 2847/93 (2) 2 artiklan 1 kohdan mukaisia velvoitteitaan, koska se on sallinut, että kalastusaluksissa on suurempi koneteho kuin asetuksen (EY) 850/98 (3) 29 artiklan 2 kohdan mukaan on sallittua
            
         
               —
            
            
               Alankomaiden kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että Alankomaiden hallitus ei ole täyttänyt täytäntöönpanovelvoitteitaan, koska se on sallinut tietoisesti, että punakampelan suoja-alueella tapahtuvalle kalastukselle asetettua suurinta sallittua konetehoa koskevaa normia rikotaan.
   Alankomaiden hallituksen toimittamista tiedoista käy yhtäältä ilmi, että se sallii, että yksityiseen järjestelyyn osallistuvien alankomaalaisten ”Eurokottereiden” on täytettävä vasta 1.5.2009 alkaen suurinta sallittua 300 hv enimmäiskonetehoa koskeva vaatimus. Toisaalta näistä tiedoista käy ilmi, että tämän normin noudattamisen valvonnassa sovelletaan systemaattisesti 12,5 prosentin poikkeamamarginaalia ja että kyseisen sallitun enimmäiskonetehon ylityksestä ei tämän takia määrätä rangaistuksia silloin kun ylitys pysyy tämän poikkeamamarginaalin sisällä.
   
      (1)  Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20.12.2002 annettu neuvoston asetus (EUVL L 358, s. 59).
   
      (2)  Yhteiseen kalastuspolitiikkaan sovellettavasta valvontajärjestelmästä 12.10.1993 annettu neuvoston asetus (EYVL L 261, s. 1).
   
      (3)  Kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30.3.1998 annettu neuvoston asetus (EYVL L 125, s. 1).